《访钱箨石阁学留坐四照楼却赋一律即呈箨石》
清代·胡季堂

携手同登四照楼，湖山面面坐中收。济流起伏来千里，岱岳峥嵘压二州。

过眼烟云凭去住，到庭风月任勾留。从知学士多豪兴，把盏敲诗醉不休。

作者简介：（1729—1800）清河南光山人，字升夫，号云坡。乾隆时以荫生授顺天府通判。累擢刑部、兵部尚书。屡勘冤狱。嘉庆初任直隶总督，首劾和珅二十大罪。寻以病乞解任。卒谥庄敏。